Der vil blive indrettet et asylcenter på det tidligere Rebild Park Hotel i Skørping, fortæller P4 Nordjylland. Det besluttede byrådet i aftes med 18 stemmer for og seks imod. En enkelt var fraværende. - Vi har en moralsk forpligtelse at tage imod asylansøgere også i Rebild Kommune, siger medlem af byrådet for Venstre Anders Norup. I begyndelsen af november begynder Udlændingestyrelsen og den private udlejer af Rebild Park at planlægge de ændringer af det tidligere hotel der skal til inden de omkring 85 asylansøgere kan flytte ind. Og omkring halvdelen af dem vil være børn. Det bliver Asylcenter Vesthimmerland, der skal stå for den daglige drift. Og centeret vil ikke koste Rebild Kommune noget, for udgifter til tandpleje, skole og dagtilbud vil blive refunderet og betalt af Udlændingestyrelsen. I følge Anders Norup foreligger der endnu ikke en konkret dato for hvornår asylansøgerne kan flytte ind.

Opsummering:
Rebild Park Hotel i Skørping bliver nu til asylcenter.